Kedves Szülők!

Változatlan lelkesedéssel, fokozódó várakozással készülünk az egész gimnáziumi közösséget megmozgató zarándoklatunkra. Változatlanul nem mondhatunk mást: ugyanaz a remény indít útnak minket, mint amelyik évszázadok óta vonzza a legkülönfélébb embereket a zarándok- és kegyhelyek felé. Meggyőződésünk, hogy utunk végén a Jóisten kegyelme is utat talál majd szívünkbe. Mindezt nem valamiféle szenteskedő jámborság, hanem tapasztalataink és az őszinte bizalom mondatja velünk.

A zarándoklaton részt vevők még az indulás előtt minden részletre kiterjedő tájékoztatót kapnak majd kézbe. A kiadvány (melynek szerkesztését a Szent Gellért Diákszövetség vállalta, s mely a megjelenés pillanatától Iskolánk honlapján is megtekinthető lesz) nemcsak a legfontosabb praktikus információkat, de némi lelki útravalót is tartalmaz majd.

Zarándoklatunk szervezési munkái az előre ütemezett terv szerint, rendben zajlanak. Ahogyan azt korábbi levelünkben előre jeleztük, most érkezett el az a pillanat, hogy azoknak, akik már befizették a vállalásuknak megfelelő összeget, azoknak megköszönjük gyorsaságukat; akik pedig az előre tervezett időpontban, vagyis szeptember elején kívánják befizetni a vállalt összeget: most megtehetik.

**Tisztelettel kérjük tehát, hogy akik még nem fizették be a Szent Gellért-zarándoklat (vállalásuknak megfelelő!) összegét (emlékeztetőül: a teljes összeg biztosítással együtt 29.000 Ft); minél hamarabb, a most következő néhány napban, de legkésőbb szept. 8-ig, csütörtökig tegyék ezt meg. Ahhoz, hogy az olasz vasút- és hajó-kedvezményeket igénybe vehessük, hamarosan többmilliónyi forintnak megfelelő valutának kell rendelkezésre állnia.**

Segítségüket, támogatásukat megköszönve -

 a szervezők nevében:

Nyáry Zsigmond igh.